Kinesere slutter sig til YPG for at kæmpe imod IS – Jiyan.dk
Skip to content
facebooktwitter
FORSIDE
NYHEDER
Danmark
Kurdistan/Verden
Mode
Sundhed
Interviews
Lad os kende
KURDÎ
Kurmancî کورمانجی / بادینی
Soranî سۆرانی
Øvrige dialekter
KULTUR
Musik og film
Sport
Sprog og litteratur
Lær kurdisk
EVENTS
BLOGS
RELIGION
Ahl'e Haqq
Alevi
Ezidi
Islam
Kristendom
Øvrige religioner
Zarathustrianisme
KONTAKT
Søg efter:
Søg efter:
Se større billede
Kinesere slutter sig til YPG for at kæmpe imod IS
By Deniz Berxwedan Serinci|2015-12-31T14:21:20+01:0031. december 2015|
Flere kinesere er ifølge kinesiske og internationale medier taget til Rojava for at kæmpe med YPG mod IS.
En ung kinesisk mand er ifølge kinesiske og internationale medier taget til Syriens kurdiske områder, kendt som Rojava, for at kæmpe med Folkets Forsvarsenheder (YPG) mod Islamisk Stat (IS). Det skriver det franske dagblad Le Monde og den singaporeanske avis Straits Times
Kineseren hedder Pan Yang og stammer fra et bjergrigt område i den sydlige Sichuan-provins. Han skulle være taget til Syrien via Thailand, Tyrkiet og Libanon.
Overfor de kinesiske medier opfordrer hans søster Pan Yang ham til at komme hjem.
"Kom hjem hurtigt muligt," citeres søsteren for at sige.
Pan Yang har fortalt BBC's kinesiske afdeling, at han kæmper med YPG.
Kinas udenrigsministerium kan ikke af- eller bekræfte, at Pan Yang er i Syrien og kæmpe med YPG.
Men helt generelt udtaler talskvinde Hua Chunying, at ministeriet fraråder kinesere at tage til risikozoner.
"Udenrigsministeriet har gentagne gange advaret om sikkerheden og mindet kinesiske borgere om at undgå at tage til Syrien og andre højrisikoområder," citerer Asia Times hende for at sige.
I maj i år var der også forlydender om, at en anden kineser kæmpede med YPG mod IS.
Huang Lei, en britisk-kineser, kendt som "LeiG7", havde tilsluttet sig YPG. Han lagde billeder ud på det sociale medie Weibo, en kinesisk pendant til Twitter, der viste kampe fra Rojava
Flere udenlandske krigere er rejst til Syrien og Irak for at kæmpe med kurdiske militser mod IS. I marts blev Ivana Hoffman, en tysk statsborger med sydafrikanske rødder, dræbt i kamp mod IS. Inden da blev en britisk mand, Konstandinos Erik Scurfield, og australske Ase Johnson, også dræbt i kampen mod IS.
I sidste måned blev den 18-årige kurdisk-britiske kvinde Shilan Ozcelik fængslet i 21 måneder i Storbritannien, fordi hun ville kæmpe med YPG's kvindelige afdeling, YPJ imod IS.
YPG er forbundet til Kurdistans Arbejderparti (PKK), der står på EU's og NATOs terrorlister.
Læs mere på Le Monde og Straits Times
Kommentér via Facebook
kommentarer
Beslægtede indlæg
Sjove kurdiske misforståelser
30. august 2022
Kurdisk partis genforening blev fejret i Roskilde og Aalborg
21. august 2022
Kurdiske studenter fejret i Brøndby
21. august 2022
Kurdiske studenter fejret i Horsens
10. august 2022
© 2010-2020 Jiyan.dk | Kontakt: redaktion@jiyan.dk | tlf. 2683 5664
facebooktwitter
Websiden bruger cookies og analytics. Ok